NÉPI HIEDELMEK

A néphagyomány úgy tartja, hogy február másodikán a medve felkel téli álmából, kinéz a barlangjából, és az árnyéka alapján meg lehet jósolni az elkövetkezendő hetek időjárását. Ha tiszta, derült az idő, és a medve találkozik az árnyékával, akkor megijed tőle, és visszamegy aludni, így sokáig fog tartani a tél. Ha azonban nem látja meg az árnyékát a borús, zord időjárás miatt, az azt jelenti, hogy kis idő múlva enyhülni fog az idő, és hamarosan véget ér a tél.

Ebből a népi hiedelemből indul ki a mese.

Keresgélj! Milyen időjáráshoz kapcsolódó népi hiedelmeket találsz még?

Pl.

**Január 18.**  
"Piroska napján, ha fagy, negyven napig el nem hagy".

**Február 6.**  
Dorottya napján ha kemény a fagy, akkor a tél vége is hasonló lesz. Viszont ha "Dorottya locsog, Julianna kopog", ami február 16.

**Március 9.**  
Franciska napján amilyen az idő, olyan lesz az egész március.

**Március 12.**  
"Gergely rázza a szakállát", azaz gyakran ez a tél utolsó, de még erősen havas napja, amolyan utolsó rúgása.

Válassz ezeket közül egyet és írj róla történetet, mesét! A főhős kaphatja az adott névnap szerinti nevet, pl. Piroska, Dorottya, Julianna, Franciska, Gergely, és a történet kövesse a hiedelem állítását.